PURE lancerer Legato II - microsystemet til feinschmeckerne - Tweak.dk
PURE lancerer Legato II - microsystemet til feinschmeckerne
PURE lancerer microsystemet Legato II, der kombinerer et stilfuldt design og superb lyd fra både DAB, FM, CD eller MP3 med de nyeste avancerede funktioner fra PURE såsom Elektronisk Program Guide, Timeshifting og optagelse på SD-hukommelseskort.
Legato II er et microsystem, hvor der ikke er sparet på noget. Designet er stilfuldt og fås både i en retroudgave med kirsebærtræ eller i en cool sort piano-lak model, der vil pynte hvor som helst i hjemmet. Også på lydsiden skiller Legato II sig ud med afspilning fra både DAB, FM, CD og MP3 fra de matchende højtalere, der drives af en 30 watt indbygget high-end forstærker
Bag Legato II’s flotte ydre gemmer der sig en række avancerede funktioner såsom den Elektroniske Program Guide (EPG), der giver brugeren mulighed for et overblik over de næste 7 dages radio og via flere forskellige timere kan indstilles til at optage over 30 timers radio på et SD-hukommelseskort. Det er også muligt at afspille MP3-filer fra et SD-kort eller en CD.
Med Legato II følger også den avancerede ’Intellitext-funktion’, der er en slags tekst-tv til radioen, som i Legato II’s LCD display bringer nyhedsoverskrifter, sportsresultater og andre relevante informationer, der udsendes af radiostationerne. Som i flere af PURE’s andre produkter får man også ReVu™-teknologien, der er en timeshifting-funktion, som gør det muligt at sætte ynglingsprogrammet på pause eller spole tilbage til ynglingssangen igen og igen.
Opvågning med Legato II på natbordet bliver en musikalsk fornøjelse med microsystemets 20 forskellige alarm- og timerfunktioner, der kan indstilles til enten at vække med musik fra DAB, FM, CD eller MP3 eller til at optage ynglingsprogrammet, selvom man ikke er hjemme.
Hvad enten man foretrækker FM eller DAB, så har radiolytning aldrig være nemmere med Legato II, der har op til 24 FM og 99 DAB-radiokanaler indstillet på forhånd. Med DAB-standarden undgår man den susen og knitren, AM/FM-signalerne ofte kan byde på, og i mange områder får man op til dobbelt så mange stationer at vælge imellem i forhold til en almindelig FM-radio såsom fx DR’s 15 forskellige DAB-kanaler eller kanaler som Radio 100 FM og TV2 Radio. Men vil man hellere høre FM radio er det også muligt med Legato II, der understøtter RDS og således viser informationer om de numre, der spilles i displayet.
Legato II’s CD-afspiller er CD-R og CD-RW kompatibel og viser infotekst og playlister fra CD’en og har forskellige gængse afspilningsfunktioner som repeat og shuffle. Legato II afspiller desuden MP3-CD’er og understøtter ID3 tags og M3U playlister.
Opgradering af Legato II med de nyeste funktioner fra PURE eller de nyeste forbedringer af DAB-teknologien sker nemt over internettet via systemets USB-indgang, der også kan bruges til at overføre MP3-filer fra PC’en.
Legato II er indbefattet af to års garanti og sælges til en vejledende pris på: 3.699 DKK for kirsebær-versionen og 3.999 DKK for pianolak-modellen.
Skrevet af Lene den 31. Jul 2007. Nyheden er læst 1773 gang(e).